Kulturgrunden

Danse Workshop
2025-10-17 20:00 - 21:00 (Europe/Paris) | Teltet på Kulturgrunden, Nyvej 1, Hornslet, 8543, Danmark
m. Ergül Demir, Mols Dance Studio
Lær at danse til latinamerikanske rytmer som salsa, bossanova m.fl.
Man kan danse alene eller som par.
Vi varmer op til Sagild og Rowedder 😊

Fællesspisning i teltet – Mexicansk, når det er bedst
2025-10-17 18:00 - 20:00 (Europe/Paris) | Teltet på Kulturgrunden, Nyvej 1, Hornslet, 8543, Danmark
Hele aftenen vil vi køre latinamerikansk tema, så glæd dig til følgende menu som start på aftenen:
– Krydret kyllinge strimler
– Tortilla
– Salat, løg , agurk , tomat m.m.
– Nachos hertil grov Guacamole, Jalapenoer, revet cheddar, creme fraiche
– Majskolber
– Mini buritos med mexicansk oksekød hertil salsa
Maden leveres af Madkompagniet, men vores frivillige vil sørge for, at alt er dejligt varmt, da det hele varmes op på vore bålfade.
Pris for maden 165,- kr.
Tilmeldingsfrist 10. oktober
Bestilles her på Kom-Bi’s hjemmeside:

Eventyrligt Te-selskab for børn og voksne
2025-10-17 14:00 - 16:00 (Europe/Paris) | Teltet på Kulturgrunden, Nyvej 1, Hornslet, 8543, Danmark
Syddjurs Bibliotek inviterer på te og småkager og eventyrlig hygge.
Vi læser højt af nogle af H.C. Andersens allerbedste eventyr, og imens kan man hygge sig med papir og saks.
Lav fine papirklip og collager eller farvelæg dejlige eventyrtegninger.

Børnemotorik
2025-10-17 13:00 - 14:00 (Europe/Paris) | Teltet på Kulturgrunden, Nyvej 1, Hornslet, 8543, Danmark
m. Små Skridt
Kl. 13-13.30
ALDER: Nyfødt- ca. 5/6 mdr.
EMNE: Den gode mavetid
INDHOLD: Ved at støtte dit barn sikrer du bedre kvalitet i mavetiden – og gør den til en tryg og naturlig del af hverdagen.

Kl. 13.30-14.00
ALDER: ca. 5-10 mdr.
EMNE: Kryb & Kravl
INDHOLD: Støt dit barn i overgangen fra kryb til kravl og skab et stærkt fundament for de næste udviklingstrin

Vindmølle Workshop for børnefamilier
2025-10-17 09:00 - 12:00 (Europe/Paris) | Teltet på Kulturgrunden, Nyvej 1, Hornslet, 8543, Danmark
Tag din yndlingsvoksen under armen og kom og lav en fin mølle, som kan snurre rundt i efterårsvinden.
Til workshoppen bruger vi sider fra gamle børnebøger, som er blevet smidt ud.
Vi bruger propper fra de voksnes vin, grillspyd, og smukke perler, som kommer fra ødelagte halskæder.
Alle kan være med – og det bliver mega hyggeligt!
Instruktør: Malene Holm, stifter af det mobile kunstværksted ‘Tilovers

Brætspil for alle
2025-10-16 19:00 - 22:00 (Europe/Paris) | Teltet på Kulturgrunden, Nyvej 1, Hornslet, 8543, Danmark
m. Brætspilshjørnet.
Kom frisk og hyg med spil, hyggelige mennesker og kaffe og kage, et glas vin mere eller en øl.
Prøv nye spil eller tag dine egne med.

Ost og Vin
2025-10-16 16:00 - 19:00 (Europe/Paris) | Teltet på Kulturgrunden, Nyvej 1, Hornslet, 8543, Danmark
med Sten Lund.
Når Sten Lund igen disker op med fristende smagsprøver på ”Mini Ostens dag” i teltet på Kulturgrunden, bliver det igen med live baggrundsmusik leveret af duoen ’Brock & Nørlund’. Bag navnet gennem sig Flemming og Anker, som begge er opvokset i Hornslet og som første gang spillede sammen i 1975. Nu er de genforenet i Brock & Nørlund som i teltet vil levere et bredt stemningsskabende repertoire.

BYG STORT OG SMÅT – SØDT OG GODT
2025-10-16 14:00 - 15:30 (Europe/Paris) | Teltet på Kulturgrunden, Nyvej 1, Hornslet, 8543, Danmark
v. Karen Marie & Jonna.
Byggematerialer kan være mange ting. Man kan bygge med bløde og hårde materialer, man kan bygge med pap, legoklodser og mursten, men kan man også bygge med skumfiduser, popcorn, grillpinde og tandstikkere?
Det skal vi prøve i denne miniworkshop, hvor vi konstruerer små og store byggerier med lækre snacks.
Når vi er færdige, sætter vi tænderne i vores byggerier.

Babymotorik
2025-10-16 13:00 - 14:00 (Europe/Paris) | Teltet på Kulturgrunden, Nyvej 1, Hornslet, 8543, Danmark
Kom og vær med, når SMÅ SKRIDT – Fysioterapi i børnehøjde inviterer til babymotorik i Kulturgrundens telt. Som lokal baby- og børnefysioterapeut guider Mathilde Hebsgaard Høyen, forældre og babyergennem små øvelser, der styrker motorik, nærvær og bevægelsesglæde.
Aktiviteterne er målrettet babyer fra 0–12 måneder og deres forældre. Alle kan være med – det kræver ingen særlige forudsætninger.
kl. 13.00-13.30
ALDER: Nyfødt–8/10 uger
EMNE: Håndtering i hverdagen – små ændringer, stor effekt.
INDHOLD: Løfte-, bære- og vendeteknikker til hverdagens mange gentagelser, som understøtter dit barns naturlige bevægelsesmønster.
kl. 13.30-13.50
ALDER: ca. 4-6/7 mdr.
EMNE: Sideliggende leg & trillet
INDHOLD: Få redskaber til at støtte dit barn, når det er tæt på at mestre trillet, hvis det “kun” triller til én side eller bruger “flitsbue-trillet”

Billedkunst workshop
2025-10-16 10:00 - 12:00 (Europe/Paris) | Teltet på Kulturgrunden, Nyvej 1, Hornslet, 8543, Danmark
v. Kulturskolen Syddjurs.
”Skab små finurlige efterårstrolde” med billedkunstlærer Gitte Torø.

Madspildsbilen
2025-10-14 10:30 - 11:00, 2025-10-07 10:30 - 11:00, 2025-09-30 10:30 - 11:00, 2025-09-23 10:30 - 11:00, 2025-09-16 10:30 - 11:00, 2025-09-09 10:30 - 11:00, 2025-09-02 10:30 - 11:00, 2025-08-26 10:30 - 11:00 (Europe/Paris) and 6 more dates | Kulturgrundens hus, Tingvej 18, Hornslet, 8543, Danmark
Madspildsbilen på Kulturgrunden hvor der uddeles grønt og frugt.
Hver tirsdag

Fried Okra - eftermiddagskoncert
2025-10-11 15:00 - 17:00 (Europe/Paris) | Kom-Bi, Nyvej 3, Hornslet, 8543, Danmark
Københavnske Fried Okra gæster helt ekstraordinært Hornslet d. 11. oktober.

Det faste grundlag for deres musik er sydstatsblues i mange skikkelser. Det ene øjeblik som akustisk countryblues og det næste som bluesrock a la ZZ Top.

Trioen er allerede en institution i dansk blues. Thomas Crawfurd, trommer, Anders Wallin, bas, og Morten Lunn forsang og guitar er så tæt sammenspillet, at man skulle tro, at de er en organisme. De kalder selv deres musik rootsblues. Med deres egne sange har de siden 2006 vundet stor ros for både deres optrædener og deres albumudgivelser. Seneste album “Deluxe Live” udkom i 2024.

Fried Okra skiller sig bl.a. ud fra de fleste andre bluesbands pga. deres tekster. I stedet for at genbruge de sædvanlige bluesfraser har de skrevet nogle ekstraordinært gode tekster.
Elementer af americana, folk og rock kendetegner Fried Okras aktuelle lyd og musikalske udtryk, som er et vellykket, helt eget mix af roots og blues.

Mulighed for at købe Fried Okra stegt på sydstatsmanér, som kan nydes som snacks til din øl!
Pris: 150,- kr.
Billetter køber på Kom-bi’s hjemmeside her

Tøjbyt - Popuplop event
2025-10-05 11:00 - 14:00 (Europe/Paris) | Galleri Stigsen, Tingvej 18, 1. sal, Hornslet
Har du tøj i skabet, du ikke bruger – og drømmer du om at få noget “nyt”, uden at bruge penge eller belaste klimaet? Så kom med!
Her handler det ikke kun om tøj – men om fællesskab, glæde og bæredygtig forandring.

Sådan fungerer det:
1. Medbring op til 7 stk. rent tøj, sko eller accessories�(vi tager ikke imod Shein/Temu)
2.Aflevér det ved indgangen og få point på din byttekonto
3.Brug dine point til at finde “nye” skatte i det store fælles klædeskab

Entré: 60 kr. / Børn u. 16 år: 30 kr.

Derfor skal du være med:
– En enkel og økonomisk måde at forny garderoben på.
– En lille indsats, der gør en stor forskel for både planeten og pengepungen
– Et sted at møde din nye ven, over en sodavand, og en snak om tøjet. “Tøjbytning handler nemlig ikke kun om garderoben – men også om fællesskab, grin og de små historier, tøjet bærer med sig.”
Alle er velkomne – børn, unge, voksne, mænd, damer og alt derimellem. Bare tøjet er rent og klar til et nyt liv!

Tag gerne en ven, nabo, din mor eller far med.�Jo flere, jo sjovere
Vi glæder os til at se dig – og til at sende tøjet i kredsløb igen!
Tilskudsgiver: UngKult

Blues Jam m. Ole Frimer
2025-10-04 20:00 (Europe/Paris) | Kom-Bi, Nyvej 3, Hornslet, 8543, Danmark
Kulturgrunden har igen formået at få entreret med Ole Frimer som Blues Vært her i efteråret 2025.

Ole Frimer er uden tvivl én af de mest erfarne blues jamværter i Danmark, da han har været med på musikscenen i fem årtier.

En fortid i Blue Junction og et tæt duo-samarbejde med nu afdøde Peter Thorup er blot et par af højdepunkterne i en lang musikalsk karriere.

Musikalsk interesserede vil vide, at Ole Frimer har været meget aktiv på pladefronten i en årrække og også har bevæget sig udenfor den traditionelle bluesgenre med en musikalsk stil, der nok er blå men også rummer elementer fra rock, jazz og fusion.

Aktuelt er Ole Frimer med i et nyt roots band under navnet Planet Blu. Bandet tager på turné her i efteråret og består af så kompetente musikere som Ida Gormsen, Klaus Menzer, Jane Clark og Dan Hemmer.

Derudover turnerer Ole stadig med kvartetten Frimer & Møller i efteråret, så det er en travl periode.

Kl. 18.00 – 19.30: tapasanretning til 140,- kr.

Entré billet til musikken: 100,- kr.
Billetter købes på Kom-bi hjemmeside her

Fællesspisning med Madspildspensionatet
2025-09-30 18:00 - 21:00 (Europe/Copenhagen) | Kulturgrundens Gårdhave, Tingvej 16, Hornslet, 8543, Danmark
I samarbejde med Madspildspensionatet inviterer Kulturgrunden til madlavning og fællesspisning.
Madspildspensionatet leverer råvarene og Kulturgrunden de hyggelige omgivelser, hvor Hornslets borgere inviteres til at udfylde rammerne og mødes over et godt, veltilberedt måltid.
Tilmelding til: Lotte 40428511

"Badass broderier" med Broderisten Trine Runge Jessen
2025-09-24 19:00 - 21:00 (Europe/Paris) | Kom-Bi, Nyvej 3, Hornslet, 8543, Danmark
Sy skævt sammen og få ro i skallen med broderistens “badass broderier”.Oplev to stive timer med en blanding af foredrag og broderiworkshop, hvor hver deltager får et lille broderikit og måske oven i købet en øl.Der opfordres til broderi på promiller, mens Trine fortæller om hendes kærlighed til broderi, og hvordan broderi er godt for både krop og sjæl, og hvordan alle kan komme i gang med at brodere.Trine gør op med perfekthedskulturen og fortæller i en kombination af bandeord og broderi.
UDSOLGT.
Se mere på facebook: https://www.facebook.com/events/1639367580103118

Open Air Støttekoncert på Rådhusplænen i Hornslet
2025-09-06 14:00 - 22:00 (Europe/Paris) | Rådhusplænen, Hornslet
Vi omdanner endnu en gang Rådhusplænen til musik spillested denne gang i sensommeren d. 6. september.
Vi satser på godt vejr, masser af god musik, god mad og glade mennesker.
Program:
14.00: Trubaduren og hans Rockband
16.00: Ole Frimer & friends
19.00: Chief 1 og Hit-festen featuring:
– Anna David
– Christian Brøns
– Yepha
Chief 1 & Hitfesten er et musikalsk dreamteam samlet af Chief 1 ud fra ønsket om at lave en folkefest med originale hits sunget af originale artister.
Chief 1 er faderen til dansk rap, og behøver nærmest ingen længere introduktion: Gennem tre årtier har den populære DJ været på toppen af den danske musikbranche. Som sangskriver og producer har han stået bag navne som Danser med Drenge, Drengene fra Angora, Michael Learns To Rock, Nik & Jay og L.I.G.A.
Chief One fik sit gennembrud i 1980’erne med Rockers By Choice, og den nye rapgruppe gjorde deres entré på MTV. I de seneste år har han været en aktiv sangskriver til Dansk Melodi Grand Prix sammen med sin gode makker Remee.
Der kan købes Street Food på pladsen, øl, vand og vin til rimelige priser.
Drikkevarer må ikke medbringes på pladsen.
Overskuddet går ubeskåret til anlæg af det kommende kulturhus i Hornslet.
Arrangementet er støttet af Hornslet Borgerforening og Forsøgsordningen Frie Bymidter i Planstyrelsen.
Vel mødt!!
